Nariadenie Komisie (ES) č. 607/2003
z 2. apríla 2003,
ktorým sa mení a dopĺňa nariadenie Rady (ES) č. 2007/2000 a nariadenie Komisie (ES) č. 2497/2001 vzhľadom na nariadenie Komisie (ES) č. 1832/2002, ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2007/2000 z 18. septembra 2000 o zavedení mimoriadnych obchodných opatrení pre štáty a územia zúčastňujúce sa procesu stabilizácie a pridruženia Európskej únie alebo zapojené do tohto procesu a ktorým sa mení a dopĺňa nariadenie (ES) č. 2820/98 a rušia nariadenia (ES) č. 1763/1999 a (ES) č. 6/2000 [1], naposledy zmenené nariadením (ES) č. 2487/2001 [2], a najmä na jeho články 9 a 10,
so zreteľom na nariadenie Rady (ES) č. 2248/2001 z 19. novembra 2001 o určitých postupoch na uplatňovanie stabilizačnej a asociačnej dohody medzi Európskymi spoločenstvami a ich členskými štátmi na jednej strane a Chorvátskou republikou na strane druhej a na uplatňovanie dočasnej dohody medzi Európskym spoločenstvom a Chorvátskou republikou [3], naposledy zmenené a doplnené nariadením Rady (ES) č. 2/2003 [4], a najmä na jeho články 4 a 5,
keďže:
(1) nariadením Komisie (ES) č. 1832/2002 z 1. augusta 2002, ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku [5], sa urobili zmeny v nomenklatúre pre určité výrobky rybného hospodárstva, na ktoré sa vzťahuje nariadenie (ES) č. 2007/2000 ako aj nariadenie Komisie (ES) č. 2497/2001 z 19. decembra 2001 o otvorení a ustanovení správy colných kvót spoločenstva pre určité ryby a výrobky rybného hospodárstva s pôvodom v Chorvátskej republike [6]; z dôvodov jasnosti je potrebné v súlade s tým upraviť nariadenie (ES) č. 2007/2000 a nariadenie (ES) č. 2497/2001;
(2) uvedené úpravy je potrebné uplatňovať odo dňa nadobudnutia účinnosti nariadenia (ES) č. 1832/2002;
(3) opatrenia ustanovené v tomto nariadení sú v súlade so stanoviskom Výboru pre Colný kódex,
PRIJALA TOTO NARIADENIE:
Článok 1
Do druhého stĺpca prílohy I k nariadeniu (ES) č. 2007/2000 sa k poradovému číslu 09.1571 zaradia tieto zmeny a doplnenia:
- číselný znak KN "03021190" sa nahrádza číselnými znakmi KN "03011120" a "03021180",
- číselný znak KN "03032190" sa nahrádza číselnými znakmi KN "03032120" a "03032180",
- číselný znak KN "03041011" sa nahrádza číselnými znakmi KN "03041015" a "03041017",
- číselný znak KN "03042011" sa nahrádza číselnými znakmi KN "03042015" a "03042017",
Článok 2
Príloha k Nariadeniu (ES) č. 2497/2001 sa mení a dopĺňa takto:
a) v poradovom čísle 09.1581 v druhom stĺpci
- číselný znak KN "03021190" sa nahrádza číselnými znakmi KN "03021120" a "03021180",
- číselný znak KN "03032190" sa nahrádza číselnými znakmi KN "03032120" a "03032180",
- číselný znak KN "03041011" sa nahrádza číselnými znakmi KN "03041015" a "03041017",
- číselný znak KN "03042011" sa nahrádza číselnými znakmi KN "03042015" a "03042017",
b) v poradovom čísle 09.1584 sa pre číselný znak KN "ex03019990" v treťom stĺpci podpoložka TARIC-u "23" nahrádza podpoložkami TARIC-u "15" a "17".
Článok 3
Toto nariadenie nadobúda účinnosť deň nasledujúci po jeho uverejnení v Úradnom vestníku Európskych spoločenstiev.
Bude sa uplatňovať od 1. januára 2003
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 2. apríla 2003